Държавен вестник, бр. 67, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  67
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 145
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за чужденците в Република България, приет 
от 49-ото Народно събрание на 26 юли 2023 г.
Издаден в София на 31 юли 2023 г.
Президент на Републиката: 
Румен Радев
Подпечатан с държавния печат.
Министър на правосъдието:
Атанас Славов
ЗАКОН
за изменение и допълнение на Закона за 
чужденците в Република България (обн., ДВ, 
бр. 153 от 1998 г.; изм., бр. 70 от 1999 г., бр. 42 
и 112 от 2001 г., бр. 45 и 54 от 2002 г., бр. 37 и 
103 от 2003 г., бр. 37 и 70 от 2004 г., бр. 11, 63 
и 88 от 2005 г., бр. 30 и 82 от 2006 г., бр. 11, 
29, 52, 63 и 109 от 2007 г., бр. 13, 26, 28 и 69 
от 2008 г., бр. 12, 32, 36, 74, 82, 93 и 103 от 
2009 г., бр. 73 от 2010 г., бр. 9 и 43 от 2011 г., 
бр. 21 и 44 от 2012 г., бр. 16, 23, 52, 68, 70 и 
108 от 2013 г., бр. 53 от 2014 г., бр. 14, 79 и 80 
от 2015 г., бр. 15, 33, 97, 101 и 103 от 2016 г., 
бр. 97 от 2017 г., бр. 14, 24, 56 и 77 от 2018 г., 
бр. 1, 24, 34, 58 и 101 от 2019 г., бр. 17, 28, 44, 
60, 89 и 98 от 2020 г., бр. 21 от 2021 г., бр. 22 
от 2022 г. и бр. 8 от 2023 г.)
§ 1. В чл. 8, ал. 1 думите „както и виза, 
когато такава се изисква“ се заменят с „както 
и виза или разрешение за пътуване, когато 
такива се изискват“.
§ 2. В чл. 8а, ал. 1, изречение първо след 
думата „паспорт“ се поставя запетая, а думите 
„и виза, когато такава се изисква“ се заменят 
с „както и с виза или разрешение за пътуване, 
когато такива се изискват“.
§ 3. В чл. 9ж, ал. 6 след думите „гранич­
ния контрол“ се поставя запетая и се добавя 
„изпълнението на задачите на централното и 
национално звено по Европейската система за 
информация за пътуванията и разрешаването 
им (ETIAS)“.
§ 4. Създават се чл. 9и – 9н:
„Чл. 9и. (1) Разрешение за пътуване се издава 
в съответствие с изискванията на Регламент 
(ЕС) 2018/1240 на Европейския парламент и 
на Съвета от 12 септември 2018 г. за създава­
не на Европейска система за информация за 
пътуванията и разрешаването им (ETIAS) и 
за изменение на регламенти (ЕС) № 1077/2011, 
(ЕС) № 515/ 2014, (ЕС) 2016/399, (ЕС) 2016/1624 
и (ЕС) 2017/2226 (OB, L 236/1 от 19 септември 
2018 г.), наричан по-нататък „Регламент (ЕС) 
2018/1240“.
(2) Разрешение за пътуване се издава на:
1. чужденци, посочени в приложение II 
на Регламент (ЕС) 2018/1806 на Европей­
ския парламент и на Съвета от 14 ноември 
2018 г. за определяне на третите страни, 
чиито граждани трябва да притежават виза, 
когато преминават външните граници, както 
и тези, чиито граждани са освободени от 
това изискване (ОВ, L 303/39 от 28 ноември 
2018 г.), наричан по-нататък „Регламент 
(ЕС) 2018/1806“, които са освободени от 
изискването за виза при планиран престой 
на територията на държавите членки с про­
дължителност не повече от 90 дни в рамките 
на всеки 180-дневен период;
2. чужденци, които Република България е 
освободила от изискването за виза съгласно 
чл. 6, параграф 2 от Регламент (ЕС) 2018/1806 
при планиран престой с продължителност не 
повече от 90 дни в рамките на всеки 180-дне­
вен период;
3. чужденци – членове на семейството на 
български гражданин, които са освободени 
от изискването за виза и не притежават карта 
за пребиваване на член на семейството на 
гражданин на Европейския съюз или разреше­
ние за пребиваване съгласно Регламент (ЕО) 
№ 1030/2002, даващо право на пребиваване 
на територията на страната.
(3) Разрешение за пътуване не се издава 
на чужденци, определени в чл. 2, параграф 2 
от Регламент (ЕС) 2018/1240.
Чл. 9к. (1) Когато Република България е 
определена съгласно Регламент (ЕС) 2018/1240 
за компетентна държава членка по обработване 
на заявлението за издаване на разрешението 
за пътуване, разглеждането на заявлението се 
извършва от дирекция „Международно опе­
ративно сътрудничество“ в Министерството 
на вътрешните работи.
(2) Директорът на дирекция „Международно 
оперативно сътрудничество“ или оправомоще­
ни от него длъжностни лица вземат решения 
за издаване, отказ, отмяна или отнемане на 
разрешението за пътуване при условията и по 
реда на Регламент (ЕС) 2018/1240.
(3) В съответствие с чл. 25а, параграф 2 от 
Регламент (ЕС) 2018/1240 за целите на раз­
глеждане на заявлението за издаване на раз­
решение за пътуване директорът на дирекция 
„Международно оперативно сътрудничество“ 
или оправомощени от него длъжностни лица 
могат да получават от Централното бюро за 
съдимост електронна справка за съдимост 
на чужденци за престъпленията, посочени в 
приложението към чл. 17, параграф 4, буква 
„а“ от регламента.
(4) Отказът, отмяната или отнемането на 
разрешението за пътуване се постановяват в 
стандартен формуляр, приет от Европейската 
комисия, и могат да се обжалват пред Адми­
нистративния съд – София-град, при условията 
и по реда на Административнопроцесуалния 
кодекс.